Niemand nog aangekeer ná polisieman se moord | Netwerk24
Niemand nog aangekeer ná polisieman se moord
Deur Cara-Lee Dorfling 06 September 2020 18:00
Die vermoorde Ntsikelelo Mpetshwa (30). Foto: Verskaf
Die polisie in die Oos-Kaap is steeds op soek na die moordenaar van 'n metropolisiebeampte in die Nelson Mandelabaai-metro.
Ntsikelelo Mpetshwa (30) se lyk is Vrydagoggend in sy motor in Tembanistraat, Langa, in Uitenhage aangetref.
Vroeër is berig die slagoffer is toegedraai in 'n duvet op sy motor se voorste sitplek gekry. Sy keel is afgesny.
Kol. Priscilla Naidu, polisiewoordvoerder, het Sondag gesê die polisie ondersoek die voorval en wou nie sê wanneer
Mpetshwa laas lewend gesien is nie.
Na verneem word, sou hy Vrydagaand vir die aandskof aanmeld, maar hy is in gewone klere in sy motor aangetref. Daar is skynbaar niks gesteel nie.
Die polisie het weer 'n beroep op die gemeenskap gedoen om met inligting oor die moord na vore te kom deur speur-ao. Marlon van Heerden by 061 949 0122, of die Kamesh-polisiekantoor by 041 988 8722 te bel.